300 Geloofsvrae wat mense die meeste vra ( Boek ) Archives - www.bybelkennis.co.za
Ons gaan oor die volgende paar weke artikels uit Prof Adrio König se boek: Fokus op die 300 geloofsvrae wat mense die meeste vra, op die webblad publiseer. Die uitgewers was Lux Verbi. Ons wil graag vir Prof König bedank vir die toestemming om die materiaal te gebruik.
by Mitch Kalp · Published 09/12/2011
Geloofsvrae: Die ewige lewe op die nuwe aarde
Geloofsvrae: Die ewige lewe op die nuwe aarde – Adrio König
Die ewige lewe op die nuwe aarde
Die ewige lewe is 'n omvattende begrip vir die toekoms van die kinders van God. Daar is aansluiting by ons huidige lewe, en tog ook 'n sprong in die onbekende in. Dit is lewe – dit ken ons. Maar dit is ewige lewe – dit ken ons nie.
Geloofsvrae: Die oordeel – Adrio König
Die eindoordeel, wanneer alle mense deur God geoordeel sal word, is 'n nuwe gebeurtenis, en tog is dit 'n bevestiging van wat reeds vooraf beslis is. Dit is nie so dat elke mens eers tot dan moet wag om uit te vind wat die beslissing oor sy of haar lewe sal wees nie. Uiteindelik lê die beslissing van ons ewige heil in ons verhouding met Jesus Christus in hierdie lewe.
by Mitch Kalp · Published 07/12/2011 · Last modified 28/09/2014
Geloofsvrae: Die opstanding (en die tussentoestand) – Adrio König
Die opstanding (en die tussentoestand)
As Christus weer kom, sal Hy die dooies opwek. In 'n sekere sin sal dit nie regtig 'n nuwe gebeurtenis wees nie. Die eindopstanding het alreeds begin toe Hy opgestaan het, en moet net by sy koms voltooi word.
Dit is merkwaardig dat Paulus die hele evangelie afhanklik maak van die opstanding: `As die dooies nie opgewek word nie … is julle geloof waardeloos' (1Kor 15:16-17).
Waarom sou die opstanding van die liggaam só belangrik wees? Na alles is die liggaam tog baie minder werd as die siel. En is dié nie in elk geval al klaar gered voor die persoon se dood nie?
Geloofsvrae: Die Wederkoms van Christus Adrio König
Daar is vier gebeurtenisse waarna die gelowiges met `brandende harte' moet uitsien:
die wederkoms van Christus,
wanneer Hy die dooies sal opwek,
alle mense sal oordeel, en
die aarde sal nuut maak of ons die ewige lewe sal gee.
Hierdie vier gebeurtenisse is die kern van ons toekomsverwagting. Dit is die enigste profesieë waarop ons nog wag, wat nog nie vervul is nie.